สวัสดีค่ะ คุณ แนะนำตัวก่อนนะค๊ คือหนูอายุ 23 ปีค่ะ ตอนนี้หนูเครียดมากเลยค่ะ เป็นตกขาวแล้วมีกลิ่นเหม็นอับ บางครั้งกลิ่นเหมือนน้ำคาวปลาค่ะ คือหนูเป็นมา 4 5 เดือนแล้วค่ะ เป็นครั้งแรก เกิดอาการคันแล้วพอนานๆ ไป กลิ่นก็มา บางครั้งมาเยอะมากจนหนูต้องใส่ผ้าอนามัยไว้อ่ะค่ะ เคยไปซื้อยากับเภสัชมาทานเอง ให้ยามาทานกับยาสอดค่ะ ช่วงกินยุก็หายนะค๊ พอหยุดกินก็กลับมาเป็นเหมือนเดิม ทำไงดีค๊ ตอนนี้หนูเครียดมากเลยค่ะ ว่าจะไปตรวจภายใน แต่กลัวเจ็บอ่ะค่ะ เเล้วมันร้ายแรงถึงขั้นเป็นมะเร็งมั้ยค๊
สวัสดีค่ะ การที่ตกขาวผิดปกติ (Leukorrhea)ตกขาวคือการที่มีตกขาว เปลี่ยนเเปลงไปจากธรรมชาติท่ีมีอยู่ เช่น มีปริมาณที่เพิ่มมากขึ้น มีกลิ่นเหม็น มีสีที่ผิดปกติไป เช่น สีเหลือง สีเขียว เป็นฟอง มีอาการคันในช่องคลอด หรือแสบคันที่อวัยวะเพศภายนอกร่วมด้วยสามารถเกิดได้จากหลายสาเหตุ เช่น การติดเชื้อในช่องคลอดจาก-การติดเชื้อรา (Vulvovaginal candidiasis) ส่วนมากจะมีตกขาวเป็นก้อน คล้ายนมบูด สีเหลือง มีอาการเเสบคันช่องคลอด หรืออวัยวะเพศภายนอก อาจไม่ได้มีกลิ่นเหม็นมากนัก-แบคทีเรีย (Bacterial vaginosis) เกิดจากการที่มีสมดุลของความเป็นกรด ด่าง ในช่องคลอดเสียไป ทำให้แบคทีเรียเจริญเพิ่มมากขึ้น เกิดเป็นตกขาวปริมาณเพิ่มมากขึ้น มีกลิ่นเหม็น แสบคันช่องคลอดไม่มาก บางครั้งมีกลิ่นเเรงมากขึ้น และกลิ่นเเรงขึ้นภายหลังจากการมีเพศสัมพันธ์ได้-หนองใน (Gonorrhea) อาจมีตกขาวลักษณะ เหมือนหนอง เขียวปนเหลือง เเสบคันช่องคลอด มีกลิ่นเหม็น หรือ มีปัสสาวะเเสบขัดร่วมด้วย-ปรสิต (Trichomonas vaginalis) ตกขาวมีปริมาณเยอะขึ้น มีสีเหลือง แสบคันช่องคลอดมาก คู่นอนอาจมีสารคัดหลั่งที่หน้าจาคล้ายกันได้หรือการที่มีการอักเสบของปากมดลูก มีก้อน ติ่งเนื้อ ที่ปากมดลูกได้ ส่วนมะเร็งปากมดลูก ถ้ามีความเสี่ยง เช่น เพศสัมพันธ์ครั้งแรกตั้งเเต่อายุยังน้อย คู่นอนหลายคน สูบบุหรี่ อาจถือว่ามีความเสี่ยงได้ แต่มักเกิดในคนอายุค่อนข้างมากหน่อยค่ะลักษณะตกขาว เท่าที่อธิบายมาสามารถเข้าได้กับหลายการติดเชื้อ โดยส่วนมากการรักษาเเต่ละอย่างไม่เหมือนกัน บางอย่างการเหน็บยา อาจไม่ได้ทำให้ดีขึ้น ต้องรับประทาน หรือฉีดยา ดังนั้น ถ้าเคยรักษาด้วยการเหน็บยามาเเล้วครั้งนึง อาการก็ยังไม่ดีขึ้น เช่นนี้แนะนำให้มาตรวจเพิ่มเติม โดยการตรวจภายในค่ะ ส่วนมากไม่ได้เจ็บขนาดนั้นค่ะ ถ้าให้ความร่วมมือ ส่วนมากเเพทย์ค่อนข้างมือเบาอยู่เเล้วค่ะ เพื่อดูว่าเกิดจากสาเหตุอะไรค่ะ เนื่องจากอาจเป็นสาเหตุที่ต่างกันได้ หรือเป็นภาวะเดิมที่ยังไม่ได้รับการรักษาอย่างถูกต้องค่ะ